Diari Oficial de la Generalitat Valenciana


Sumari del DOGV 9844, del 08-05-2024 (2024/4064)

Extracte de la Resolució de 30 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen, per a l'any 2024, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030, en l'àmbit local.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4064


Data del document
:   30-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 30 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen, per a l'any 2024, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030, en l'àmbit local. [2024/4064]  
BDNS(Identif.):759087  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/759087)  
  
Primer. Entitats beneficiàries  
1. Podran accedir a la condició de beneficiàries de les subvencions regulades en esta convocatòria, les entitats locals d'àmbit inferior a la província de la Comunitat Valenciana.  
2. Cada entitat local només podrà presentar una única sol·licitud a la present convocatòria de subvencions.  
3. No podran obtindre la condició de beneficiàries les entitats locals incurses en alguna de les circumstàncies previstes en l'article 13 de la Llei 38/2003, de 17 de novembre, general de subvencions.  
  
Segon. Finalitat  
L'objecte d'esta resolució és la convocatòria per a l'exercici pressupostari 2024 de subvencions, en règim de concurrència competitiva, per al finançament d'actuacions d'implementació i promoció, dels objectius de desenvolupament sostenible en el marc de l'Agenda 2030, a desenvolupar per entitats locals de la Comunitat Valenciana.  
  
Tercer. Actuacions subvencionables  
1. Les iniciatives a subvencionar en esta convocatòria consistiran en projectes i actuacions d'implementació i promoció dels objectius de desenvolupament sostenible en el marc de l'Agenda 2030 en l'àmbit local, que podran consistir en:  
A. Accions d'implementació, territorialització i Agenda Urbana, l'import màxim subvencionable de la qual serà de 40.000 euros, entre les quals s'inclou:  
A.1. Projectes per a l'adaptació de plans estratègics municipals a l'Agenda 2030.  
B. Accions de formació, sensibilització i comunicació, l'import màxim subvencionable de la qual serà de 25.000 euros, entre les quals s'inclouen:  
B.1. Accions de formació, sensibilització i comunicació dirigides a incrementar la informació i el coneixement per part de la ciutadania i agents multiplicadors (associacions, grups, col·lectius, etc.), sobre actuacions d'implementació dels ODS de l'Agenda 2030, d'interés per a la Comunitat Valenciana.  
B.2. Accions de formació i capacitació dirigides al personal al servei de les entitats sol·licitants, amb la finalitat de facilitar la implementació de projectes relacionats amb els ODS de l'Agenda 2030.  
  
B.3. Actuacions que tinguen com a finalitat augmentar la participació ciutadana en l'elaboració i seguiment de polítiques públiques orientades a la implementació de l'Agenda 2030 per al Desenvolupament Sostenible en l'àmbit municipal.  
B.4. Activitats educatives diverses que podran desenvolupar-se tant en l'àmbit dels centres educatius com en contextos d'educació no formal (ludoteques, activitats extraescolars, escoles d'adults, centres de joventut, etc), que contribuïsquen a conformar una ciutadania crítica i compromesa amb el desenvolupament sostenible.  
C. Accions de treball en xarxa i aliances, l'import màxim subvencionable de les quals serà de 25.000 euros, entre les quals s'inclouen:  
C.1. Actuacions dirigides a la creació xarxes supramunicipals o d'aliances publicoprivades que impliquen agents diversos per a l'impuls compartit de l'Agenda 2030 en l'àmbit local.  
C.2. Actuacions que tinguen com a finalitat augmentar la participació ciutadana en l'elaboració i seguiment de polítiques públiques orientades a la implementació de l'Agenda 2030 per al Desenvolupament Sostenible en l'àmbit municipal.  
  
Quart. Bases reguladores  
Les bases per les quals es regeix esta convocatòria són les contingudes en l'Ordre 1/2023, de 28 d'abril, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria d'implementació i promoció dels ODS de l'Agenda 2030, a la Comunitat Valenciana (DOGV 9588, 04.05.2023).  
Per al que no es preveu en esta norma, les subvencions se sotmetran a la normativa bàsica de la Llei 38/2003, de 17 de novembre, general de subvencions i la seua normativa de desenvolupament, i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Cinqué. Import  
1. Esta convocatòria de subvencions es finançarà amb càrrec a la Línia S0511 «Subvencions a entitats locals per a la territorialització dels ODS», dotada amb un import d'1.000.000,00 euros, en el capítol IV, per al finançament de despeses corrents, del pressupost de la Generalitat Valenciana per a l'any 2024, aplicació pressupostària G0116.0302.134A00, de la Direcció General d'Inclusió i Cooperació al Desenvolupament.  
2. Així mateix, en esta convocatòria es fixa una quantia addicional màxima de 200.000,00 euros (dos-cents mil euros), l'aplicació dels quals a la concessió de les subvencions regulades en esta no requerirà una nova convocatòria. L'efectivitat de la quantia addicional màxima queda condicionada a la declaració de disponibilitat de crèdit i, si és el cas, prèvia aprovació de la modificació pressupostària procedent en un moment anterior a la resolució de la concessió de la subvenció. Tot això, de conformitat amb el que preveuen l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, i l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.   
  
  
Sisé. Termini de presentació de sol·licituds  
Les sol·licituds es presentaran en el termini de quinze dies hàbils a comptar de l'endemà de la publicació de l'extracte d'esta convocatòria en el Diari Oficial de la Generalitat Valenciana.  
  
València, 30 d'abril de 2024. La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.